Nr. 4281/09.03.2022
REFERAT DE APROBARE
Subsemnatul  Dincă Florin Ionuț, viceprimar al Oraşului Boldeşti-Scăeni, în calitate de consilier local, supun spre analiza şi aprobarea Consiliului Local “Proiectul de hotărâre pentru modificarea Hotărârii Consiliului Local nr. 41/28.03.2017  privind  instituirea  taxei speciale de salubrizare la nivelul orașului Boldești-Scăeni”. 
În  baza  OUG nr. 57/2019 privind Codul administrativ, cu modificările şi completările ulterioare, a  Legii nr. 273/2006 privind finanţele publice locale, cu modificările şi completările ulterioare, ale Legii nr. 227/2015 privind Codul Fiscal, cu modificările şi completările ulterioare, ale OUG nr. 92/2021 privind regimul deşeurilor, cu modificările şi completările ulterioare, precum şi a Legii  nr. 101/2006  a serviciului de salubrizare a localităţilor - republicată, vă prezint următoarele: 
Prin Hotărârea Consiliului Local nr. 41/28.03.2017 a fost  instituită taxa specială de salubrizare la nivelul oraşului Boldeşti-Scăeni şi, implicit, a fost aprobat Regulamentul de stabilire şi aplicare a taxei. 
Potrivit art. 26 din Legea nr. 101/2006 utilizatorii care beneficiază de servicii de salubrizare fără să aibă încheiat contract trebuie să achite taxa specială  de salubrizare. 
Potrivit alineatului 3 al aceluiaşi articol Autorităţile administraţiei publice locale au obligaţia să implementeze instrumentul economic «plăteşte pentru cât arunci» în conformitate cu prevederile art. 17 alin. (5) lit. h) din Ordonanţa de urgenţă a Guvernului nr. 92/2021, cu modificările şi completările ulterioare.
Pentru anul 2023 tarifele utilizate de către S.C. ROSAL S.A in baza   Hotărârii nr. 2/23.01.2023 a Adunării Generale a Asociatiei de Dezvoltare Intercomunitara “Parteneriatul pentru Managementul Deseurilor Prahova”  in Contractul de delegare prin concesiune a gestiunii activitatii de colectare, transport si  transfer a deseurilor municipale in zonele 2 Boldesti - Scaeni si 6 Valea Doftanei, nr. 1792/ 13.09.2016, vor fi urmatoarele :
- 17,05 lei fara TVA, tarif colectare si transport al deseurilor municipale in amestec , utilizatori casnici – 20,29 lei cu TVA inclus;
- 488,96 lei fara TVA, tarif colectare si transport al deseurilor municipale in amestec , utilizatori non –casnici – 581,86 lei cu TVA inclus.
Prin referatul înregistrat sub nr. 4166/8.03.2023, inspectorul de mediu din cadrul aparatului de specialitate al primarului propune majorarea taxei speciale de salubrizare, aprobată prin HCL nr. 41/2017, la nivelul tarifelor practicate de  operatorul de salubrizare SC ROSAL GRUP S.A., mai sus menţionate, pentru a încuraja populaţia să încheie contracte de salubrizare şi să nu mai opteze pentru taxa de salubrizare. 
 Taxa de salubrizare se va achita anual , in doua rate egale : pana la data de 31 martie pentru lunile ianuarie –iunie si pana la data de 30 septembrie pentru lunile iulie – decembrie.

Faţă   de   cele   prezentate   mai  sus,  propun :
1. majorarea taxei speciale de salubrizare, începând cu data 01.05.2023, în după cum urmează :
- 20,31 lei/ persoană /luna pentru familiile cu maxim 5 persoane, T.V.A. inclus;
- 101,56 lei/ luna pentru familiile cu mai mult de 5 persoane, T.V.A. inclus;
- 583,54 lei/tonă pentru persoanele fizice autorizate, persoanele fizice asimilate acestora şi persoanele juridice, T.V.A. inclus.
[bookmark: _GoBack]2.  modificarea HCL nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni;
3. încetarea aplicabilităţii H.C.L. nr. 46/28.02.2022  pentru modificarea Hotărârii Consiliului Local nr. 41/28.03.2017 privind instituirea taxei speciale de salubrizare la nivelul oraşului Boldeşti-Scăeni.
În speranţa aprobării vă mulţumesc anticipat! 
 
 
VICEPRIMAR,

